****

|  |  |
| --- | --- |
| **ΕΛΛΗΝΙΚΗ ΔΗΜΟΚΡΑΤΙΑ** |  |
| **ΠΑΝΕΠΙΣΤΗΜΙΟ ΠΕΛΟΠΟΝΝΗΣΟΥ** |  |
| **ΣΧΟΛΗ ΕΠΙΣΤΗΜΩΝ ΥΓΕΙΑΣ**  **ΤΜΗΜΑ ΕΠΙΣΤΗΜΗΣ ΔΙΑΤΡΟΦΗΣ ΚΑΙ ΔΙΑΙΤΟΛΟΓΙΑΣ** |  |

**ΑΝΑΚΟΙΝΩΣΗ**

**ΔΙΑΔΙΚΑΣΙΑ ΕΓΓΡΑΦΩΝ ΝΕΟΕΙΣΑΚΤΕΩΝ ΑΚΑΔΗΜΑΪΚΟΥ ΕΤΟΥΣ 2021-2022**

Σύμφωνα με την από 16-09-2021 ανακοίνωση του Υπουργείου Παιδείας και Θρησκευμάτων, την οποία μπορείτε να αναζητήσετε στο σύνδεσμο: <https://www.minedu.gov.gr/news/50090-16-09-2-ilektroniki-eggrafi-epityxonton-stin-tritovathmia-ekpaidefsi>, η εγγραφή των επιτυχόντων των Πανελλαδικών Εξετάσεων έτους 2021 στις Σχολές και τα Τμήματα της Τριτοβάθμιας Εκπαίδευσης θα πραγματοποιηθεί κατά το διάστημα από **Πέμπτη 16 Σεπτεμβρίου 2021 έως και Παρασκευή 24 Σεπτεμβρίου 2021 και ώρα 15:00**, στην ιστοσελίδα <https://eregister.it.minedu.gov.gr>.

Η εγγραφή των επιτυχόντων πραγματοποιείται μέσω του συστήματος της υποχρεωτικής ηλεκτρονικής εγγραφής χωρίς να απαιτείται η μετάβαση των επιτυχόντων στις Γραμματείες των Σχολών και των Τμημάτων επιτυχίας τους.

Επιπρόσθετα, καλούνται οι πρωτοετείς φοιτητές, για την ολοκλήρωση της εγγραφής τους, να αποστείλουν στη Γραμματεία του Τμήματος Επιστήμης Διατροφής και Διαιτολογίας, από την **Παρασκευή 24 Σεπτεμβρίου 2021 έως και την Παρασκευή 1 Οκτωβρίου 2021**, τα εξής:

1. Εκτυπωμένη την αίτηση εγγραφής στην ηλεκτρονική εφαρμογή του Υπουργείου Παιδείας και Θρησκευμάτων **και επικυρωμένη από αρμόδια αρχή για το γνήσιο της υπογραφής.**
2. Φωτοαντίγραφο Αστυνομικής Ταυτότητας ή Διαβατηρίου σε ισχύ.
3. Βεβαίωση ΑΜΚΑ

Σε περίπτωση φοίτησης σε άλλο Τμήμα, η διαγραφή θα πραγματοποιηθεί Υπηρεσιακά με βάση τη δήλωση του φοιτητή κατά την ηλεκτρονική αίτηση εγγραφής του. Εάν η διαγραφή έχει ζητηθεί ήδη από τον ίδιο τον φοιτητή, θα πρέπει να κατατεθεί στη Γραμματεία και η Βεβαίωση Διαγραφής.

Όλες οι ανωτέρω διαδικασίες εγγραφής ολοκληρώνονται από τους ίδιους τους επιτυχόντες ή από νομίμως εξουσιοδοτημένο από αυτούς πρόσωπο.

Τα ανωτέρω δικαιολογητικά θα πρέπει να αποσταλούν με εταιρεία ταχυμεταφοράς (courier) ή να κατατεθούν αυτοπροσώπως στη διεύθυνση της Γραμματείας του Τμήματος: Πανεπιστήμιο Πελοποννήσου, Τμήμα Επιστήμης Διατροφής και Διαιτολογίας, Αντικάλαμος, ΤΚ. 24100, Καλαμάτα.

*Η χορήγηση των κωδικών πρόσβασης στις ηλεκτρονικές υπηρεσίες του Πανεπιστημίου, η έκδοση ιδρυματικού email, η ακαδημαϊκή ταυτότητα καθώς και η χορήγηση βεβαιώσεων σπουδών θα γίνει μετά τον έλεγχο των δικαιολογητικών για την ολοκλήρωση της εγγραφής.*

Σας ευχόμαστε να έχετε μια Καλή Ακαδημαϊκή Χρονιά!

Καλαμάτα, 16/09/2021

Εκ της Γραμματείας του Τμήματος